
scara stratigrafica internationala. 

Stanko Guldescu a scris că vlahii sau morlacii au fost o populaţie de păstori care vorbeau o limbă 
latină şi care au trăit in Balcani în vremea romanilor şi au fost menționați de cele mai vechi 
cronici croate. Primele menţiuni despre morlaci apar în documente bosniace înainte de apariția 
turcilor in spaţiile sârbeşti şi bosniace. 

[Stanko Guldescu (1970). The Croatian-Slavonian Kingdom: 1526-1792. Walter de Gruyter 
GmbH & Co KG. p. 67-70.] 

Vlahii din Croatia se numeau caravlahi sau morlaci. “Cara” însemnă negru în limba turcă dar si 
nord în geografia turcă. Caravlah tradus în italiană a ajuns maurovlah sau morlac. Caravlahii sau 
morlacii sunt astfel vlahii de nord. Vlahii au fost în mare parte slavizati si islamizati dar unii 
dintre ei au fost şi ortodocşi sau catolici. 

[Cicerone Poghirc (2012). Romanizarea lingvistică şi culturală în Balcani. In: Aromânii, istorie, 
limbă. Editura Humanitas. p. 17.] 

Cătunele vlahilor medievali din Herţegovina si Zeta, presupusi autori ai stecitelor. 

Poza 2 

O stecita, piatră funerară vlahă în Cista Velika, Croatia 

Silviu Dragomir a scris despre vlahii din valea râului Cetina şi despre familia vlahilor Nelipiti 
(Nelipici) care stăpâneau cetățile Knin, Pocitelj, Srb şi Unac în 1345, în timpul timpul regelui 
Ludovic. Urmasii familiei Nelipiti au lăsat o parte din proprietăţi lui Nicolae Frankapan, comite 
de Veglia, prin înrudire. Un succesor al familiei Frankapan s-a intitulat “cneaz al Vegliei, 
Modrussei, Cetinei si Clissei si Ban al Dalmației şi Croaților. Proprietăţile Nelipitilor si ale 
Frankopanilor au fost acaparate de regele Ungariei atunci când aceste familii nu au mai avut 
succesor pe linie bărbătească. Participarea vlahilor la lupte l-a determinat pe Frankapan să le 
reconfirme în scris “Legea vlahilor” în 1436, care acorda privilegii vlahilor. Vlahii din Croaţia au 

